Vermiste meisie: nuwe wendingDie saak van die vermiste Lucinda Laubscher (14) het Dinsdag ŉ wending geneem nadat die polisie bekendgemaak het dat sy in die geselskap van ŉ 23-jarige man gesien is. Volgens Missing Children SA is Lucinda saam met ŉ man genaamd Zakaria (23) in Johannesburg. Hulle is moontlik in die Hills of Kenilworth areas. Zakaria ry ŉ blou Datsun King Cab met die registrasienommer LKP431GP. Lucinda is op 11 Junie laas gesien by haar huis in Table View in Kaapstad. Dit is in die stadium nog nie duidelik of Lucinda vrywillig by die man is en of sy moontlik ontvoer is nie. Enigiemand met inligting kan Missing Children kontak by 072 647 74 64 of ao. Gouws by 079 397 0329.